Cei mai vizibili miniștri din Guvern
În luna februarie, Prim-ministrul Marcel Ciolacu a continuat să domine în topul vizibilității, acumulând 32.117 de mențiuni în presa scrisă și online, o creștere față de luna ianuarie. Vârfurile de vizibilitate au fost înregistrate în urma declarațiilor sale privind comasarea alegerilor, remarcile sarcastice referitoare la o presupusă ofertă a PSD pentru Mircea Geoană, discuțiile despre concediile medicale excesive și vizita sa în Italia.
De asemenea, un alt moment important pentru premier a fost anunțul privind comasarea alegerilor europarlamentare cu cele locale și stabilirea calendarului pentru prezidențiale.
Ministrul Finanțelor, Marcel Boloș, a urcat pe locul al doilea în topul vizibilității, cu peste 3.800 de mențiuni, fiind influențat de moțiunea simplă a USR și Forța Dreptei împotriva sa, dar și de afirmația sa referitoare la "militarizarea inspectorilor ANAF", care a stârnit numeroase reacții.
Ministrul Transporturilor, Sorin Grindeanu, a rămas pe locul al treilea, iar Sebastian Burduja, ministrul Energiei, a urcat pe locul al patrulea, datorită criticilor aduse primarului Capitalei, Nicușor Dan.
Ministrul Sănătății, Alexandru Rafila, a rămas pe locul cinci, în timp ce Alina Gorghiu, ministrul Justiției, a urcat pe locul șase, în urma declarațiilor făcute în timpul vizitelor sale în țară, abordând diverse teme precum comasarea alegerilor și situația colegului său de partid, Iulian Dumitrescu.
Care sunt cel mai puțin vizibil miniștri
După o creștere spectaculoasă în ianuarie, ministrul Agriculturii, Florin Barbu, a coborât pe locul al șaptelea. Ministrul Muncii, Simona Bucura-Oprescu, a ajuns pe locul opt, ieșind din grupul miniștrilor cu mai puțin de 2000 de mențiuni, conform datelor anterioare.
Ea a atras atenția prin anunțurile referitoare la recalcularea pensiilor conform noii legi și plățile pentru beneficiarii Venitului Minim de Incluziune.
Opt miniștri ai Cabinetului au acumulat între 1.000 și 2.000 de mențiuni în presa scrisă și online, în ordinea descrescătoare a numărului acestora. Aceștia sunt: ministrul de Externe, Luminița Odobescu, ministrul Apărării, Angel Tîlvăr, ministrul Mediului, Mircea Fechet, ministrul Educației, Ligia Deca, ministrul Digitalizării, Bogdan Ivan, ministrul Culturii, Raluca Turcan, ministrul Fondurilor Europene, Adrian Câciu, și ministrul de Interne, Cătălin Predoiu, acesta din urmă continuând să coboare în clasament față de ianuarie.
În februarie, patru membri ai Cabinetului Ciolacu – ministrul Economiei, Radu Oprea, ministrul Dezvoltării, Adrian Veștea, ministrul Familiei, Natalia Intotero, și viceprim-ministrul, Marian Neacșu – au acumulat mai puțin de 1.000 de mențiuni, comparativ cu luna decembrie, când șase miniștri se aflau în această categorie, numărul lor a scăzut.